《数日项颊颧咽肿痛发中有疮》
元代·方回

有生必死理之常，酒到何为不举觞。
未问刘伶坟上土，何妨张咏鬓边疮。
叔和解诀行尸脉，仲景工言越婢汤。
知命吾当谢医药，服膺参也战兢章。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。